
## Amatőr licenc kérelem beadása

### Sportszervezet oldala

Az Amatőr Licenc kérelem igénylési folyamat mindig a sportszervezettől indul ami a Licenc – klublicenc – Klublicenc kérelmek – Amatőr Kérelmek menüpont alatt érhető el. A sportszervezet megadja a kérelem adatait:



* Licenc típus
* Sportszervezet kódja:




A **Keresés** gomb megnyomása után a felugró ablakban megjelennek azok a sportszervezetek , ahol a felhasználó egy sportszervezet licenc ügyintézőjeként van beállítva.

**Fontos!!!**

**Amennyiben az ügyintézőnek a „keresés” gomb megnyomása után nem jelennek meg a sportszervezetének adatai, akkor kérjük a Megyei Igazgatóság felé jelezni a** [**vas@mlsz.hu**](mailto:vas@mlsz.hu) **email címen, hogy beállításra kerüljön, mint licenc ügyintéző az adott egyesülethez.**

A sportszervezet csak a saját leadott kérelmét/kérelmeit látja az Amatőr Kérelmek fülön.

A felvitt kérelem után a **Kérelem adatai** menüpont alatt a sportszervezet ügyintézőjének kell megadni / feltölteni a szükséges dokumentumokat amelyek szükségések a licenc kritérium pont elbírálásához.



A sportszervezet licenc ügyintéző a **Módosít** gomb megnyomásával tudja megadni a szükséges adatokat a kiválasztott licenc kritériumhoz. ( dokumentum feltöltése is lehetséges )

**Fontos!!!**

**Az adott kritérium csoporton belül a módosít gomb után felugró ablakban minden adatot ki kell tölteni az egész adatlapon és utána kell generálni a fájl, amit aláírás, bélyegzés után vissza is kell tölteni a feltöltendő dokumentumokhoz.**

* 1. számú melléklet (licenckérelmi adatlap)  papír alapú kitöltése helyett ezt már az IFA rendszerben az „AM.01 - amatőr licenc alapadatok”  és az „AM.02 - licenckérelmező sportszakemberek adatai” kritérium csoportok részben kell kitölteni a mellékelt útmutató szerint. A kész nyilatkozatokat a „nyilatkozat generálása” gombra kattintás után aláírva, bélyegezve kell bescannelni és a Dokumentum típusánál a kiválasztott „egyéb” kategóriába kell feltölteni.
* 2. számú melléklet (bajnoki évadra szóló, pénzforgalmi szemléletű üzleti terv)  papír alapú kitöltése helyett ezt már az IFA rendszerben az „AM.03 - Pénzügyi információk” kritérium csoport részben kell kitölteni a mellékelt útmutató szerint. A kész nyilatkozatot a „nyilatkozat generálása” gombra kattintás után aláírva, bélyegezve kell bescannelni és a Dokumentum típusánál a kiválasztott „egyéb” kategóriába kell feltölteni.

Valamint  a licenckérelem benyújtási évét megelőző első lezárt üzleti évre vonatkozó (2018. áprilisban a 2016. évi) a számvitelről szóló 2000. évi C. törvény szerinti aláírt, bélyegzett egyszerűsített éves beszámolót az „AM.03 - Pénzügyi információk” kritérium csoportba a Dokumentum típusánál a kiválasztott „Egyszerűsített éves beszámoló” kategória részbe kell feltölteni.

* 3. számú melléklet (szakmai terv) ezt papír alapon kell kitölteni(segítségül ez az e-mail mellékletében megtalálható) és aláírva, bélyegezve kell bescannelni és feltölteni a rendszerbe az „ AM.01 - Amatőr licenc alapadatok” kritérium csoportba a Dokumentum típusánál a kiválasztott „Szakmai Terv” kategória részbe.

Ahol van lehetőség nyilatkozat generálásra ott , első lépésként a felületen be kell vinni az adatokat az aktív mezőkbe. Majd a „ Nyilatkozatot elfogadja? :” kérdés melletti legördülő menüben az igen opciót kell választani. Utolsó lépésben a **Ment** gomb megnyomása után a **Nyilatkozat generálása** gomb aktívvá válik. A gomb megnyomásával egy PDF kiterjesztésű fájlba a rendszer legenerálja a nyilatkozatot mely tartalmazza az esetleg korábban felvitt adatokat. Ezt mentsük le mert a későbbiekben ezt a fájlt kell csatolni a kritérium ponthoz.

Amennyiben a sportszervezet licenc ügyintézője sikeresen megadta az összes szükséges adatot abban az esetben kritérium státusza állapotot **Lezárt** állapotra kell állítani majd **Ment és Bezár gomb** megnyomása. Az ügyintézőnek az említett folyamat alapján kell végighaladni a többi kritériumon is. Státusz állítás után a kritérium átkerül az MLSZ / Megye oldalára az elbírálási fázisba.

